คือกินยาคุมมาเกือบ10ปีแล้วค่ะ อยากมีลูกอีกคน เลยหยุดยาคุมหลังจากปจด.มาแล้ว หยุดมาประมาณ1เดือน พอถึงวันที่ปจดเคยมา มันไม่มาค้ะ แต่มีอาการ เวียนหัว เจ็บหน่วงท้องน้อย ท้องอืด ท้องผูก เจ็บเต้านมและหัวนมเจ็บ1อาทิตย์ ปัสสาวะบ่อยด้วย เลยสงสัยจะมีโอกาสท้องมั้ยค่ะ แต่ตรวจหลังปจด.เลื่อนมา4 วันก็ขึ้นขีดเดียว
สวัสดีค่ะ ประจำเดือนที่มาช้ากว่า 35 วันนับจากครั้งก่อน อาจเกิดจาก1. ตั้งครรภ์2. โรคทางกายอื่นๆที่ทำให้ฮอร์โมนผิดปกติ เช่นโรคไทรอยด์3. โรคเกี่ยวกับมดลูกและรังไข่ เช่นมีถุงน้ำในรังไข่ พังผืดในมดลูก ทำให้ประจำเดือนมาผิดปกติโดยยาคุมกำเนิดแบบแผงรายเดือน หลังหยุดยามักจะมีการตกไข่และทำให้มีการตั้งครรภ์ได้ค่อนข้างเร็ว ภายใน 1-3 เดือนชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะอาการอื่นๆดังกล่าวมา ไม่ได้ใช้ยืนยันการตั้งครรภ์ แนะนำยืนยันการตั้งครรภ์ด้วยปัสสาวะหรือเลือดดังกล่าวไป